《咏史》
宋代·宋祁

古有容容福，人讥龊龊员。
生能巧非奏，死戒直如弦。
欲重高门巧，非论媚灶天。
诗书大儒冢，丝竹后堂旃。
东阁翻刍马，西园竊富钱。
道谋谁执咎，户選不因贤。
朱鼓成妖日，羌鹖入贺年。
须防反室诏，终取阖门怜。
异日讒成锦，先时默似蝉。
空贻后人叹，流涕掩青编。

作者简介：宋祁（998～1061）北宋文学家。字子京，安州安陆（今湖北安陆）人，后徙居开封雍丘（今河南杞县）。天圣二年进士，官翰林学士、史馆修撰。与欧阳修等合修《新唐书》，书成，进工部尚书，拜翰林学士承旨。卒谥景文，与兄宋庠并有文名，时称“二宋”。诗词语言工丽，因《玉楼春》词中有“红杏枝头春意闹”句，世称“红杏尚书”。